《次韵王适东轩即事三首》
宋代·苏辙

新竹依墙未出寻，墙东桃李却成林。
池塘草长初饶梦，村落莺成瞧心。
江满船头朝欲转，泥融屐齿莫尤深。
闭门怜子成书癖，试买村醪相伴斟。
眼看东邻五亩花，茅檐竹户野人家。
过墙每欲随飞蝶，归舍谁怜已莫鸦。
幽客偶来成晚饭，野僧何日寄新茶。
三年气味长如此，归计迟迟也自嘉。
北园春草径微微，未用频教翦棘茨。
蜂阵纷纷初养蜜，莺巢浅浅欲生儿。
客情流水兼山远，归梦游丝向日迟。
懒病相将浑欲惯，赖君索我强裁诗。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。